# Drammen idrettsråds folkehelsestrategi

## Helse- og omsorgsdepartementets definisjon av folkehelse er:

***Folkehelse er befolkningens helsetilstand og hvordan helsen fordeler seg i en befolkning.
Folkehelsearbeid er samfunnets innsats for å påvirke faktorer som direkte eller indirekte fremmer befolkningens helse og trivsel, forebygger psykisk og somatisk sykdom, skade eller lidelse, eller som beskytter mot helsetrusler, samt arbeid for en jevnere fordeling av faktorer som direkte eller indirekte påvirker helsen***

Folkehelsearbeid dreier seg om:

1. Å utforme omgivelsene i samfunnet på en måte som styrker befolkningens helse, og forebygger at det fører til helseproblemer.
2. Å stimulere til økt livskvalitet i befolkningen
3. Å arbeide for at innbyggernes motstandskraft mot helsetrusler øker, og øke deres forutsetninger for å mestre og kontrollere hverdagens utfordringer fysisk og psykisk, mentalt og kroppslig rustet til sine gjøremål.

Utfra denne forståelsen av begrepet «Folkehelse» har Drammen idrettsråd formulert sine målsettinger innenfor feltet slik:

Drammen idrettsråds viktigste bidrag er å være en pådriver for å etablere de riktige anleggene for idrett og fysisk aktivitet på de rette plassene. Gjennom det skapes det møteplasser der befolkningen kan være aktive sammen og hver for seg i lokalmiljøet.

1. **Et aktivt lokalsamfunn** stimulerer til økt livskvalitet.
2. **Et aktivt lokalsamfunn** sørger for økt motstandskraft mot helsetrusler.
3. **Et aktivt lokalsamfunn** er Folkehelse!